wickkiey/tamil-wikipedia-chunked huggingface dataset:
# மனிஷ் ஜெய்ஸ்வால்

## தொடக்க கால வாழ்க்கை மற்றும் கல்வி

ஜெய்ஸ்வால் மோதிஹாரியில் பிரஜ் கிஷோர் ஜெய்ஸ்வால் மற்றும் வித்யா ஜெய்ஸ்வால் ஆகியோருக்கு மகனாகப் பிறந்தார். சொந்தமாகத் தொழில் நடத்தி வருகிறார். ராஞ்சி பல்கலைக்கழகத்துடன் இணைந்த ஹசாரிபாக்கில் உள்ள செயின்ட் கொலம்பஸ் கல்லூரியில் 1990 ஆம் ஆண்டில் வரலாற்றில் இளங்கலைப் பட்டம் பெற்றார். இவர் 30 சனவரி 1990 அன்று நிஷா ஜெய்ஸ்வாலை மணந்தார்.
# மனிஷ் ஜெய்ஸ்வால்

## தொழில்

ஜெய்ஸ்வால் 2019 ஜார்க்கண்ட் சட்டமன்றத் தேர்தலில் பாரதிய ஜனதாவை பிரதிநிதித்துவப்படுத்தி ஹசாரிபாக் சட்டமன்றத் தொகுதியில் வெற்றி பெற்றார். இவர் 106,208 வாக்குகள் பெற்றார். இவரைத் தொடர்ந்து வந்த நெருங்கிய போட்டியாளரான இந்திய தேசிய காங்கிரசின் டாக்டர் ராமச்சந்திர பிரசாத்தை 51,812 வாக்குகள் வித்தியாசத்தில் தோற்கடித்தார்.  
2024 ஆம் ஆண்டில், ஜார்கண்டில் 2024 இந்தியப் பொதுத் தேர்தலில் பாரதிய ஜனதா கட்சியை பிரதிநிதித்துவப்படுத்தி ஹசாரிபாக் மக்களவைத் தொகுதியில் வெற்றி பெற்றார். இவர் இந்திய தேசிய காங்கிரசின் நெருங்கிய போட்டியாளரான ஜெய் பிரகாஷ் பாய் படேலை தோற்கடித்தார்.  
இவர் முதன்முதலில் 2014 ஜார்க்கண்ட் சட்டப் பேரவைத் தேர்தலில் பாரதிய ஜனதா கட்சி சார்பில் ஹசாரிபாக் சட்டமன்றத் தொகுதியில் இருந்து சுயேச்சை வேட்பாளர் பிரதீப் பிரசாத்தை 27,129 வாக்குகள் வித்தியாசத்தில் தோற்கடித்து சட்டமன்ற உறுப்பினராக வெற்றி பெற்றார்.
# குமுதினி பாசு

**குமுதினி பாசு** (*Kumudini Basu*) என்பவர் ஒரு வங்காள எழுத்தாளர் ஆவார். சமூக சீர்திருத்தவாதி, சுதந்திரப் போராட்ட வீரர் மற்றும் பிரிட்டிசு இந்தியாவில் பெண்கள் உரிமை ஆர்வலர் என்று பன்முகங்களுடன் அறியப்படுகிறார். 1873–1942 ஆம் ஆண்டுகள் காலத்தில் இவர் வாழ்ந்தார்.
# குமுதினி பாசு

## குடும்பம்

குமுதினி பாசு 1873 ஆம் ஆண்டு இந்தியாவின் மேற்கு வங்காளத்தில் உள்ள கல்கத்தாவில் பிறந்தார், இவர் இந்திய தேசியவாதியான கிருட்டிண குமார் மித்ராவின் மூத்த மகளாகப் பிறந்தார். இவருக்கு பசந்தி சக்ரவர்த்தி (நீ மித்ரா) என்ற சகோதரிகள் இருந்தனர்.  
குமுதினி தொழிலதிபர் சரத் சந்திர பாசு-முல்லிக்கை மணந்தார்.  
குமுதினி பாசு ஓர் எழுத்தாளராகப் பணியாற்றினார். சுப்ரபாத் (1907-14) என்ற பத்திரிகையை நிறுவி ஆசிரியராகவும் பணியாற்றினார். 1925 -1927 காலத்தில் பங்கலட்சுமி என்ற பத்திரிகையின் ஆசிரியராக இருந்தார். பல புத்தகங்களையும் கவிதைகளையும் இவர் வெளியிட்டார். சீகர் பாலிதான் (சீக்கியரின் தியாகம்) என்ற புத்தகமும் இதில் அடங்கும்.  
பெண்களின் கல்வியை மேம்படுத்துவதை முக்கிய நோக்கமாகக் கொண்ட இவர் (இந்தியப் பெண்களின் மாபெரும் வட்டம்) என்ற அமைப்பின் செயலாளராகப் பணியாற்றினார்.  
இவர் பெண்களின் வாக்குரிமைக்காக பிரச்சாரம் மேற்கொண்டார். மேலும் பெண்களின் வாக்குரிமைக்காகப் போராடிய நிகில் பாங்கிய நாரி வோதாதிகர் சமிதியின் (அனைத்து வங்காளப் பெண்கள் வாக்குரிமை சங்கம்) காமினி ராய் மற்றும் மிருணாளினி சென் ஆகிய தலைவர்களில் ஒருவராகவும் திகழ்ந்தார். ஆகஸ்ட் 16, 1925 அன்று, வங்காள சட்டமன்றம் பெரும்பான்மை வாக்குகளால் ஒரு பெண் வாக்குரிமைத் தீர்மானத்தை நிறைவேற்றியது, 1926 இந்தியப் பொதுத் தேர்தலில் முதல் முறையாக சில வங்காளப் பெண்கள் தங்கள் உரிமையைப் பயன்படுத்த அனுமதித்த்து.  
பெண்களின் வாக்களிக்கும் உரிமைகளுக்காக அவர் பெரிதும் வாதிட்ட போதிலும், வாக்களிப்பது என்பது மரியாதைக்குரிய பெண்களை விபச்சாரிகள் போன்ற "விரும்பத்தகாத பெண்களுடன்" கலக்கவோ அல்லது குழப்பமடையவோ கட்டாயப்படுத்தக்கூடும் என்று பாசு அஞ்சினார்.  
இவர் 1942 இல் இந்தியாவின் மேற்கு வங்காளத்தின் கல்கத்தாவில் இயற்க்கை எய்தினார்.
# ஜெமினி பிலிம் சர்கியூட்

**ஜெமினி ஃபிலிம் சர்க்யூட்** என்பது இந்தியாவின் தமிழ்நாடு, சென்னையில் உள்ள ஒரு திரைப்பட விநியோகம் மற்றும் தயாரிப்பு வளாகம் ஆகும்.
# ஜெமினி பிலிம் சர்கியூட்

## தொழில்

ஆனந்த் சினி சர்வீசஸ் நிறுவனத்துக்குச் சொந்தமான ரவிசங்கர் பிரசாத் என்பவரால் நிறுவப்பட்ட இந்நிறுவனம், வசூல் ராஜா எம்பிபிஎஸ், ஷங்கர் தாதா எம்பிபிஎஸ், ஷங்கர் தாதா ஜிந்தாபாத் & நண்பன் போன்ற ராஜ்குமார் ஹிரானி படங்களின் மரு ஆக்கம் உட்பட பல வெற்றிகரமான தமிழ்ப் படங்களைத் தயாரித்து விநியோகம் செய்தது. இருப்பினும் மணிரத்னத்தின் *கடல்* (2013) திரைப்படத்தின் தோல்வியானது நிறுவனத்தின் நிதியை பாதித்தது. *மத கஜ ராஜா* வெளியாவதற்கு முன்பே *கடல்* விநியோகஸ்தர்கள் இழப்பீடு கேட்டனர். இந்த நிறுவனம் *உண்டா* (2019) என்ற மலையாளத் திரைப்படத்தை இணைத் தயாரித்து விநியோகித்ததன் மூலம் மீண்டும் வந்தது.
# ஜெமினி பிலிம் சர்கியூட்

## திரைப்படவியல்

### தயாரிப்பாளராக

| ஆண்டு | படம் | இயக்குநர் | நடிகர்கள் | மொழி | குறிப்புகள் |  |
| --- | --- | --- | --- | --- | --- | --- |
| 2004 | *வசூல்ராஜா எம்.பி.பி.எஸ்* | சரண் | கமல்ஹாசன், பிரபு, சினேகா, பிரகாஷ் ராஜ், கிரேசி மோகன், நாகேஷ், ரோகினி ஹட்டங்காடி | தமிழ் | ராஜ்குமார் கிரானியின் முன்னா பாய் எம்பிபிஎஸ் (2003) படத்தின் மறுஆக்கம் |  |
| *ஷங்கர்தாதா எம்பிபிஎஸ்* | செயந்த் | சிரஞ்சீவி, சிறீகாந்த், சோனாலி பேந்திரே, பரேசு அகர்வால், சூர்யா, கிரீஷ் கர்னாட், வெண்ணிற ஆடை நிர்மலா | தெலுங்கு மொழி | ராஜ்குமார் கிரானியின் முன்னா பாய் எம்பிபிஎஸ் (2003) படத்தின் மறுஆக்கம் |  |  |
| 2006 | *சங்கர் தாதா சிந்தாபாத்* | பிரபுதேவா | சிரஞ்சீவி, சிறீகாந்த், கரிசுமா, திலிப், சாயாஜி சிண்டே | தெலுங்கு | ராஜ்குமார் கிரானியின் இலகே இரகோ முன்னாபாய் (2006) படத்தின் மறு ஆக்கம் |  |
| 2010 | *குட்டி* | மித்ரன் ஜவகர் | தனுஷ், சிரேயா சரன், சமீர் | தமிழ் |  |  |
| 2011 | *மயக்கம் என்ன* | செல்வராகவன் | தனுஷ், ரிச்சா கங்கோபாத்யாய் | தமிழ் |  |  |
| 2012 | *நண்பன்* | ஷங்கர் | விஜய், ஜீவா, இலியானா டி 'குரூஸ், சத்யராஜ், சத்யன் | தமிழ் | ராஜ்குமார் கிரானியின் 3 இடியட்சு (2009) படத்தின் மறு ஆக்கம் |  |
| *போடா போடி* | விக்னேஷ் சிவன் | சிலம்பரசன், வரலட்சுமி சரத்குமார் | தமிழ் |  |  |  |
| 2013 | * * | மணிரத்னம் | கௌதம் கார்த்திக், துளசி நாயர், அர்ஜுன், அரவிந்த்சாமி, லட்சுமி மஞ்சு | தமிழ் |  |  |
| 2019 | *உன்டா* | காலித் இரகுமான் | மம்மூட்டி | மலையாளம் |  |  |
| 2025 | *மத கஜ ராஜா* | சுந்தர் சி | விஷால், அஞ்சலி (நடிகை), வரலட்சுமி சரத்குமார், சந்தானம் (நடிகர்) | தமிழ் | படபிடிப்பு 2012இல் நடந்து 13 வருடம் கழித்து வெளியானது | } |
# ஜெமினி பிலிம் சர்கியூட்

## திரைப்படவியல்

### விநியோகஸ்தராக

| ஆண்டு | படம் | இயக்குநனர் | நடிகர்கள் | மொழி |
| --- | --- | --- | --- | --- |
| 1995 | *பெரிய குடும்பம்* | கே. எஸ். ரவிக்குமார் | பிரபு, கனகா, வினிதா | தமிழ் |
| 2007 | *தீ* | சிறீனு | மஞ்சு விஷ்ணு, ஜெனிலியா, சிறீ அரி | தெலுங்கு |
| 2008 | *கிருசுணா* | வி. வி. வினாயக் | ரவி தேஜா, திரிஷா கிருஷ்ணன், முகுல் |  |
| *சுவாகதம்* | தசரத் | ஜெகபதி பாபு, அனுசுக்கா செட்டி, பூமிகா சாவ்லா |  |  |
| *இரெடி* | சிறீனு | ராம் போதினேனி, ஜெனிலியா |  |  |
| *கிங்* | சிறீனு | அக்கினேனி நாகார்ஜுனா, திரிஷா கிருஷ்ணன், மம்தா மோகன்தாஸ் |  |  |
| 2011 | *மயக்கம் என்ன* | செல்வராகவன் | தனுஷ், ரிச்சா கங்கோபாத்யாய் | தமிழ் |
| *ராஜபாட்டை* | சுசீந்திரன் | விக்ரம், கே. விஸ்வநாத், தீக்ஷா செத் |  |  |
| 2012 | *துப்பாக்கி* | ஏ. ஆர். முருகதாஸ் | விஜய், காஜல் அகர்வால் |  |
| 2013 | *கடல்* | மணிரத்னம் | அர்ஜுன், கௌதம் கார்த்திக், அரவிந்த்சாமி, துளசி நாயர் |  |
| 2019 | *உன்டா* | காலித் இரகுமான் | மம்மூட்டி | மலையாளம் |
| *சை இரா நரசிம்ம இரெட்டி* | சுரேந்திர் இரெட்டி | சிரஞ்சீவி (நடிகர்), நயன்தாரா, தமன்னா பாட்டியா | தெலுங்கு | } |
# காகோ

**காகோ** (*Kaho*) இந்தியாவின் அருணாச்சலப் பிரதேச மாநிலத்திலுள்ள அஞ்சாவ் மாவட்டத்தில் இருக்கும் ஒரு சிறிய கிராமமாகும். இந்திய-சீன எல்லையில் பாயும் உலோகித்து ஆற்றின் கரையில் இக்கிராமம் அமைந்துள்ளது.  
காகோ கிராமம் கடல் மட்டத்திலிருந்து 1,240 மீட்டர் (4,070 அடி) உயரத்தில் உள்ளது. இட்டாநகரிலிருந்து கிழக்கே 580 கி.மீ. தொலைவிலும், அருணாச்சலப் பிரதேசத்தின் அஞ்சாவ் மாவட்ட தலைமையகமான அவாயிலிருந்து வடக்கே கிட்டத்தட்ட 70 கி.மீ. தொலைவிலும், இந்தியா-சீனா உண்மையான கட்டுப்பாட்டுக் கோட்டிலிருந்து தெற்கே கிட்டத்தட்ட 8 கி.மீ. தொலைவிலும், இந்தியா-சீனா-மியான்மர் முச்-சந்திப்புக்கு அருகிலுள்ள திபு கணவாய்க்கு மேற்கே 30 கி.மீ. தொலைவிலும், கிபித்து கிராமத்திற்கு வடக்கே 10 கி.மீ. தொலைவிலும் இக்கிராமம் உள்ளது. அருகிலுள்ள விமான இணைப்பு வாலோங்கில் உள்ள வாலோங் விமானம் இறங்கு தளம் அருகிலுள்ள விமான நிலையமாகும். இத்தளம் 30 கி.மீ தெற்கே அமைந்துள்ளது. கிராமத்தில் இந்திய இராணுவ சோதனைச் சாவடியும் உள்ளது. மாவட்ட நிர்வாகத்தின் உதவியுடன் டிசுகவர் பார் ஈசுட்டு அமைப்பு இடம்பெற்றுள்ள நாட்டின் முதல் கிராமமாக உருவாக்கவும் திட்டமிடப்பட்டுள்ளது.. உள்ளூர் பௌத்த மக்களுக்காக ஒரு மடாலயமும் இக்கிராமத்தில் உள்ளது
# காகோ

## மக்கள் தொகை

அருணாச்சலப் பிரதேசத்தின் அஞ்சாவ் மாவட்டத்தில் உள்ள கிபித்தூ தொகுதியின் ஏழு கிராமங்களில் காகோவும் ஒன்றாகும். இக்கிராமத்தின் வழியாக லோகித்து நதி பாய்ந்து, பகுதியை மேற்கு மற்றும் கிழக்குக் கரைகளாகப் பிரிக்கிறது. இவை பல இடங்களில் நடைபாதை தொங்கும் பாலங்கள் மற்றும் பெய்லி பாலங்கள் மூலம் இணைக்கப்பட்டுள்ளன.  
காகோவில் மேயோர் சமூகத்தினர் வசிக்கின்றனர். அவர்கள் பௌத்த மதத்தைச் சேர்ந்தவர்கள். 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, இங்கு 65 நபர்கள் இருந்தனர். கல்வியறிவு விகிதம் 64.15% ஆக இருந்தது. இது அருணாச்சல பிரதேச மாநிலத்தின் 65.38% என்ற கல்வியறிவு சதவீதத்தை விடக் குறைவாகும். அப்போது ஆண்களின் கல்வியறிவு விகிதம் 74.07% ஆகவும், பெண்களின் கல்வியறிவு விகிதம் 53.85% ஆகவும் இருந்தது.
# காகோ

## போக்குவரத்து

மெக்மோகன் கோட்டில் 2,000 கிலோமீட்டர் நீளமுள்ள (1,200 மைல்) முன்மொழியப்பட்ட மாகோ-திங்பு முதல் விசய்நகர் வரையிலான அருணாச்சலப் பிரதேச எல்லைப்புற நெடுஞ்சாலை இக்கிராமத்தின் வழியாகச் செல்கிறது. மேலும் இந்த மாவட்டம் வழியாகச் செல்லும், இதன் சீரமைப்பு வரைபடத்தை இங்கும் இங்கேயும் காணலாம்.
# சிறுகனூர்

**சிறுகனூர்** என்பது இந்தியா தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள மண்ணச்சநல்லூர் ஊராட்சி ஒன்றிய சிறுகனூர் ஊராட்சி ஒரு புறநகர்ப் பகுதியாகும்.
# சிறுகனூர்

## அமைவிடம்

கடல் மட்டத்திலிருந்து சுமார் 124.65 மீ. உயரத்தில், என்ற புவியியல் ஆள்கூறுகள் கொண்டு சிறுகனூர் அமையப் பெற்றுள்ளது.
# சிறுகனூர்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், சிறுகனூர் ஊரின் மொத்த மக்கள்தொகை 5,010 பேர் ஆகும். இதில் 2,829 பேர் ஆண்கள் மற்றும் 2,181 பேர் பெண்கள் ஆவர்.
# சிறுகனூர்

## கல்வி

எம். ஏ. எம். பொறியியற் கல்லூரி, எம். ஏ. எம். பல்தொழில்நுட்பக் கல்லூரி மற்றும் எம். ஏ. எம். கல்வியியல் கல்லூரி ஆகிய கல்லூரிகள் சிறுகனூர் பகுதியில் அமைந்துள்ளன.
# சிறுகனூர்

## சமயம்

### இந்துக் கோயில்

சிவலோகநாதசுவாமி கோயில் என்ற சிவன் கோயில் ஒன்று சிறுகனூர் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# சிறுகனூர்

## அரசியல்

சிறுகனூர் பகுதியானது, மண்ணச்சநல்லூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, பெரம்பலூர் மக்களவைத் தொகுதி சார்ந்தது.
# ஒசாமா இத்ரீசு நத்வி

**ஒசாமா இத்ரீஸ் நத்வி** (*Osama Idris Nadwi*) (பிறப்பு சனவரி 1, 1994), **முஃப்தி ஒசாமா நத்வி** என்றும் அறியப்பட்டவர் ஆவார். இவர் ஒரு இசுலாமிய அறிஞர், வழக்கறிஞர், சமூக ஆர்வலர் மற்றும் அரசியல்வாதி ஆவார். இசுலாமியர்களின் உரிமைகளைப் பாதுகாப்பதிலும் சமூகப் பிரச்சினைகளைத் தீர்ப்பதிலும் இவர் ஆற்றிய விதிவிலக்கான முயற்சிகளுக்காக அவர் அங்கீகரிக்கப்பட்டவர்.
# ஒசாமா இத்ரீசு நத்வி

## தொடக்க கால வாழ்க்கை மற்றும் கல்வி

ஒசாமா இத்ரீஸ் நத்வி 1994-ஆம் ஆண்டு சனவரி அன்று முசாபர்நகர் மாவட்டத்தில் உள்ள புலாட்டில் பிறந்தார். இவரது ரஸ்ம்-இ-பிஸ்மில்லா (குர்ஆனைப் படிக்கும் துவக்கம்) 1996 இல் கலீம் சித்திக் என்பவரால் நடத்தப்பட்டது. இவர் தனது தொடக்கக் கல்வியை ஃபுலாட்டில் உள்ள ஜாமியா இமாம் ஷா வலியுல்லாவில் முடித்தார், மேலும் 2012 இல் லக்னோவில் உள்ள தாருல் உலூம் நத்வத்துல் உலமாவில் ஆலிமாக பட்டம் பெற்றார். அதைத் தொடர்ந்து, ஹைதராபாத்தில் உள்ள அல் மஹதுல் ஆலி அல் இஸ்லாமியில் இஸ்லாமிய சட்டவியலில் (தகாஸ்ஸஸ் ஃபில் ஃபிக்ஹ் வல் இஃப்தா) நிபுணத்துவம் பெற்றார்.  
இதைத் தொடர்ந்து, காலித் சைபுல்லா ரஹ்மானியின் ஆலோசனையின் பேரில், சஹாரன்பூரில் உள்ள குளோக்கல் பல்கலைக்கழகத்தில் சட்டத்தில் இளங்கலைப் பட்டம் பெற்றார்.
# ஒசாமா இத்ரீசு நத்வி

## தொழில் வாழ்க்கை

நத்வி சமூகத்திற்குச் சேவை செய்வதற்கான ஒரு வழிமுறையாக வழக்கறிஞர் தொழிலைத் தேர்ந்தெடுத்தார். பிணை பெறுதல் மற்றும் கைதிகளின் விடுதலை, பொதுமக்களுக்கு சட்ட வழிகாட்டுதல், தேவைப்படுபவர்களுக்கு இலவச சட்ட ஆலோசனை வழங்குதல் போன்றவற்றில் இவர் விரிவாகப் பணியாற்றியுள்ளார். இவர் கலீம் சித்திக்கின் சட்ட ஆலோசகராகவும் பணியாற்றி வந்தார்.  
மேற்கு உத்தரப் பிரதேசத்தில் அகில இந்திய மஜ்லிசே இத்திகாதுல் முசுலிமீன் (AIMIM) அமைப்பின் அமைப்புக் கட்டமைப்பை வலுப்படுத்துவதில் நத்வி குறிப்பிடத்தக்க பங்கு வகித்துள்ளார். முசாபர்நகர் மாவட்டத்தின் தலைவராக மூன்று முறை பணியாற்றியுள்ளார். சஹாரன்பூர் பிரிவின் தலைவராகவும், மேற்கு உத்திரப் பிரதேசத்தில் மாநில துணைத் தலைவராகவும் பொதுச் செயலாளராகவும் பணியாற்றியுள்ளார்.
# ஒசாமா இத்ரீசு நத்வி

## விருதுகள் மற்றும் கௌரவங்கள்

இவரது பங்களிப்புகளை அங்கீகரிக்கும் வகையில், நட்விக்கு டிசம்பர் 2023 இல் அகில இந்திய இஸ்லாமியத் தனிநபர் சட்ட வாரியத்தால் *நிஷான்-இ-திராஃப்* உட்பட பல விருதுகள் வழங்கப்பட்டன.  
இவர் பல கருத்தரங்கங்களில் ஆய்வுக் கட்டுரைகளை வெளியிட்டும் வழங்கியும் வந்துள்ளார்.
# இலட்சுமி நாராயண் மேத்தா

**இலட்சுமி நாராயண் மேத்தா** (***Laxmi Narayan Mehta*)** இந்தியாவின் பீகார் சட்டமன்றத்தின் முன்னாள் உறுப்பினர் ஆவார். இவர் பாரதிய ஜனதா கட்சியைச் சேர்ந்தவர் ஆவார். இவர் பார்பிஸ்கஞ்சு சட்டமன்றத் தொகுதியைப் பிரதிநிதித்துவப்படுத்துகிறார். இவர் மேத்தா கோரி சமூகத்தைச் சேர்ந்தவர். 2009 இந்தியப் பொதுத் தேர்தல்களில், கோரி சாதியிலிருந்து எந்த வேட்பாளரையும் நிறுத்தக் கூடாது என்று முடிவெடுத்த பாரதிய ஜனதா கட்சியின் உயர்நிலைக் குழுவின் முடிவுக்கு எதிராக மேத்தா தனது அதிருப்தியை வெளிப்படுத்தினார். மேத்தா, அச்சு ஊடகத்திற்கு அளித்த பேட்டியில், பீகார் மாநிலத்தில் தனது சாதிக் குழுவின் மக்கள் தொகை 9 சதவீதம் என்று மதிப்பிடப்பட்டுள்ளது. பீகாரில் உள்ள ஒவ்வொரு நாடாளுமன்றத் தொகுதியிலும் சுமார் 60,000 வாக்குகள் உள்ளன என்றும், அவரது சாதியைச் சேர்ந்தவர்கள் என்றும், அதனால் அவர்கள் இடப் பகிர்வு ஏற்பாட்டில் பிரதிநிதித்துவத்திற்கு தகுதியானவர்கள் என்றும் அவர் மேலும் வலியுறுத்தினார்.
# ஈஷ்வர்தாஸ் ரோஹானி

**ஈஷ்வர்தாஸ் ரோஹானி** (*Ishwardas Rohani*) (30 ஜூன் 1946 - 5 நவம்பர் 2013) பாரதிய ஜனதா கட்சியைச் சேர்ந்த இந்திய அரசியல்வாதி ஆவார். 1946 ஆம் ஆண்டு ஜூன் 30 ஆம் தேதி பிரித்தானிய இந்தியாவின் பாம்பே மாகாணத்தில் உள்ள கராச்சியில் (இன்றைய சிந்து, பாகிஸ்தான்) பிறந்தார். இவர் ஜபல்பூரில் இருந்து சட்டசபைக்குத் தேர்ந்தெடுக்கப்பட்டார். 2003 ஆம் ஆண்டு முதல் மத்தியப் பிரதேச சட்டப் பேரவையின் சபாநாயகராக இருந்தார். 1998 முதல் 2003 வரை துணை சபாநாயகராக இருந்தார்.
# ஈஷ்வர்தாஸ் ரோஹானி

## தனிப்பட்ட வாழ்க்கை

ரோஹானி 1946 ஆம் ஆண்டில் கராச்சியில் பிறந்தார். ஒரு வருடம் கழித்து பிரிவினையின் போது இவர் தனது குடும்பத்துடன் ஜபல்பூருக்குக் குடிபெயர்ந்தார். இவரது மகன் அசோக் ரோஹானி இந்தியாவின் ஜபல்பூரில் ஒரு செயல்திறன் மிக்க மற்றும் பிரபலமான அரசியல்வாதி ஆவார்.
# ஈஷ்வர்தாஸ் ரோஹானி

## அரசியல் வாழ்க்கை

ரோஹானி 1965-ஆம் ஆண்டில் பாரதிய ஜன சங்கத்தில் சேர்ந்தார். 1973 ஆம் ஆண்டில் ஜபல்பூர் மாநகராட்சிக்குத் தேர்ந்தெடுக்கப்பட்டார். அவர் அவசரநிலையின் போது உள்நாட்டுப் பாதுகாப்புச் சட்டத்தின் கீழ் கைது செய்யப்பட்டார்.  
1998ல் துணை சபாநாயகராக தேர்ந்தெடுக்கப்பட்ட அவர், 2003 முதல் இறக்கும் வரை சபாநாயகராக பணியாற்றினார்.
| துணை சபாநாயகர் | 1998-2003 |  |
| --- | --- | --- |
| சபாநாயகர் | 2003-2013 | } |
# ஈஷ்வர்தாஸ் ரோஹானி

## இறப்பு

ஈஷ்வர்தாஸ் ரோஹானி 5 நவம்பர் 2013 அன்று தனது 67 ஆவது வயதில் மாரடைப்பால் இறந்தார்.
# வெண்ணவாசல்

**வெண்ணவாசல்** (*Vennavasal*) என்பது இந்தியாவின், தமிழ்நாட்டில், திருவாரூர் மாவட்டத்தில் குடவாசல் தாலுக்கா, கொரடாச்சேரி வட்டத்தில் வெண்ணாறு ஆற்றின் கரையில் அமைந்துள்ள ஒரு கிராமமாகும். இக்கிராமத்தில் உள்ளவர்கள் விவசாயத்தை முக்கிய தொழிலாக செய்து வருகின்றனர். மேலும் இவ்வூரில் உள்ள வெண்ணாறு மூலம் கிடைக்கும் தண்ணீரை பயன்படுத்தி பெரிதும் விவசாயம் செய்கின்றனர். இக்கிராமத்தில் ஊராட்சி ஒன்றிய தொடக்கப்பள்ளி அமைந்துள்ளது. இக்கிராமத்தில் கல்லூளி மாரியாம்மன் கோயில் அமைந்துள்ளது.
# சிறுதாவூர்

**சிறுதாவூர்** என்பது இந்தியா தமிழ்நாடு மாநிலத்தின் செங்கல்பட்டு (இதற்கு முன்னர் காஞ்சிபுரம்) மாவட்டத்திலுள்ள ஒரு புறநகர்ப் பகுதியாகும். சிறுதாவூர் ஏரி என்ற நீர்நிலை ஒன்றும் இப்பகுதியில் உள்ளது.
# சிறுதாவூர்

## அமைவிடம்

கடல் மட்டத்திலிருந்து சுமார் 30.62 மீ. உயரத்தில், என்ற புவியியல் ஆள்கூறுகள் கொண்டு சிறுதாவூர் அமையப் பெற்றுள்ளது.
# சிறுதாவூர்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், சிறுதாவூர் ஊரின் மொத்த மக்கள்தொகை 2,975 பேர் ஆகும். இதில் 1,500 பேர் ஆண்கள் மற்றும் 1,475 பேர் பெண்கள் ஆவர்.
# சிறுதாவூர்

## சமயம்

### இந்துக் கோயில்

இறையாயிரமுடையார் மற்றும் வைகுண்டப் பெருமாள் கோயில் என்ற இந்துக் கோயில் ஒன்று சிறுதாவூர் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# சிறுதாவூர்

## அரசியல்

சிறுதாவூர் பகுதியானது, திருப்போரூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, காஞ்சிபுரம் மக்களவைத் தொகுதி சார்ந்தது.
# காகுரிப்பான் இராச்சியம்

**காகுரிப்பான் இராச்சியம்** (ஆங்கிலம்: *Kahuripan Kingdom*; இந்தோனேசியம்: *Kerajaan Kahuripan*; ஜாவானியம்: *Karajan Kahuripan*) என்பது 1019 - 1045-ஆம் ஆண்டுகளில், இன்றைய இந்தோனேசியா, கிழக்கு ஜாவாவில் அமைந்திருந்த ஓர் இராச்சியம் ஆகும். இந்த இராச்சியத்தின் தலைநகரம் பிரந்தாஸ் ஆற்றின் *(Brantas River)* முகத்துவாரத்தில் அமைந்து இருந்தது. இந்தக் காகுரிப்பான் இராச்சியம் ஒரு குறுகிய கால அளவில், ஏறக்குறைய 26 ஆண்டுகள் மட்டுமே ஆளுமையில் இருந்தது.  
1016-ஆம் ஆண்டு மாதரம் இராச்சியத்தின் மீது சிறீவிஜயப் பேரரசு படையெடுப்பு நடத்தியது. அதில் மாதரம் இராச்சியம் சிதைந்து போனது. ஒரு பொறுப்பான அரசர் இல்லாததால், உள்ளூர்ப் பூர்வீகத் தலைவர்கள் காகுரிப்பான் இராச்சியத்தை தனித்தனியாகப் பிரித்துக் கொண்டு தனித்தனியாக ஆட்சி செய்தனர்.  
இருப்பினும், 1019-ஆம் ஆண்டில், சிதைந்து போன பழைய மாதரம் இராச்சியத்தின் இடிபாடுகளில் இருந்து, மீண்டும் ஓர் இராச்சியம் ஏர்லங்கா என்பவரால் உருவாக்கப்பட்டது. அந்த இராச்சியம் தான் காகுரிப்பான் இராச்சியம் எனும் புதிய இராச்சியம் ஆகும். காகுரிப்பான் இராச்சியத்தின் ஒரே மன்னர் ஏர்லங்கா ஆவார்.
# காகுரிப்பான் இராச்சியம்

## பொது

1045-ஆம் ஆண்டில் ஏர்லங்கா தம்முடைய இரண்டு மகன்களுக்கு ஆதரவாக, காகுரிப்பான் இராச்சிய மன்னர் பதவியில் இருந்து விலகினார். அதைத் தொடர்ந்து தம்முடைய காகுரிப்பான் இராச்சியத்தை ஜங்காலா இராச்சியம் *(Janggala)* என்றும்; பஞ்சாலு இராச்சியம் *(Kediri kingdom)* என்றும்; இரண்டு இராச்சியப் பிரிவுகளாகப் பிரித்தார்.  
அவற்றுள் கேடிரி அரசு என்பதுதான் பஞ்சாலு இராச்சியம் ஆகும். காகுரிப்பான் இராச்சியத்தின் பெயர் பழைய ஜாவானிய சொல்லான **ஊரிப்** *(Hurip)* என்பதில் இருந்து பெறப்பட்டது. வாழ்க்கை அல்லது வாழ்வாதாரம் என்று பொருள்படும்.  
பின்னர் 14 - 15-ஆம் நூற்றாண்டுகளில், காகுரிப்பான் இராச்சியம், மயாபாகித்து பேரரசின் 12 மாநிலங்களில் ஒன்றாக ஈர்த்துக் கொள்ளப்பட்டது. அதன் பின்னர் காகுரிப்பான் காலத்தில் கட்டப்பட்ட பல கோயிகள் சீரமைப்புகள் செய்யப்பட்டன.
# காகுரிப்பான் இராச்சியம்

## வரலாறு

காகுரிப்பான் இராச்சியத்தைத் தோற்றுவித்த ஏர்லங்கா (*Airlangga*) என்பவர் பாலி இராச்சியத்தின் வர்மதேவ மரபு வழி; பாலினிய அரசர் உதயனா வருமதேவன்; மற்றும் பாலினிய அரசி குணப்பிரியா தருமபத்தினி ஆகியோரின் மூத்த மகன் ஆவார்.  
குணப்பிரியா தருமபத்தினி 961-இல் ஜாவா தீவில் பிறந்தார்; கிழக்கு ஜாவாவின் வட்டுகலு அரண்மனையில் *(Watugaluh Palace)* வளர்ந்தார். கிழக்கு ஜாவானிய ஈசான வம்சத்தின் இளவரசியான குணப்பிரியா தருமபத்தினியின் தந்தை பெயர் மகுடவங்சன் *(Makutawangsa).* அவர் மாதரம் இராச்சியத்தின் அரசராக இருந்தவர்.  
குணப்பிரியா தருமபத்தினி, மாதரம் இராச்சியத்தின் மன்னர் தருமவங்சன் என்பவரின் *(Dharmawangsa)* சகோதரியும் ஆவார். பின்னர் அவர் பாலினிய உதயனா வருமதேவனுக்கு திருமணம் செய்து வைக்கப்பட்டு, அவரின் மனைவியாக பாலி தீவுக்குச் சென்றார். அங்கு **மகேந்திரதத்தா** என்ற பெயரைப் பெற்றார்.
# காகுரிப்பான் இராச்சியம்

## மாதரம் இராச்சியத்தின் ஆதிக்கம்

அந்தக் கட்டத்தில், மாதரம் இராச்சியம் ஒரு சக்திவாய்ந்த இராச்சியமாக இருந்தது. அத்துடன் பாலி இராச்சியத்துடன் கூட்டணி வைத்துக் கொண்டது. மேலும், மேற்கு கலிமந்தானில் ஒரு குடியேற்றத்தையும் நிறுவியது.  
சிறீவிஜய பேரரசின் ஆதிக்கத்திற்குச் சவால் விடும் வகையில் மாதர இராச்சியத்தை ஒரு பிராந்தியச் சக்தியாக மாற்றி அமைக்க தருமவங்சன் விரும்பினார். 990-இல் அவர் சிறீவிஜயத்திற்கு எதிராக ஒரு கடற்படை படையெடுப்பைத் தொடங்கினார். அதைத் தொடர்ந்து பலெம்பாங் சிறீவிஜய ஆட்சியைக் கைப்பற்றவும் முயற்சி செய்தார். இருப்பினும் மாதர இராச்சிய படையெடுப்பாளர்களை சிறீவிஜயம் எதிர்த்து நின்று வெற்றி கொண்டது.
# காகுரிப்பான் இராச்சியம்

## மாதரம் வீழ்ச்சி

11-ஆம் நூற்றாண்டின் தொடக்கத்தில், கிழக்கு ஜாவானிய மாதரம் இராச்சியத்தின் ஈசான அரச மரபிற்கு ஏற்பட்ட ஒரு பயங்கரமான பேரழிவைப் பற்றி கி.பி 1041-ஆம் ஆண்டு கொல்கத்தா கல்வெட்டு விவரிக்கிறது. அந்தக் காலக் கட்டத்தில் சைலேந்திரா அரச மரபினரின் மாதரம் இராச்சியத்தின் அடிமை அரசாக உராவாரி *(Wurawari)* இருந்தது.  
சுமாத்திராவில் இருந்த சிறீவிஜய பேரரசு இந்த உராவாரி அரசைக் கிளர்ச்சி செய்யத் தூண்டி விட்டது. அப்போது மாதரம் இராச்சியத்தின் தலைநகரம் கிழக்கு ஜாவா, வத்துகாலு *(Watugaluh)* எனும் இடத்தில் இருந்தது. வத்துகாலு அரண்மனையில் ஏர்லாங்காவின் திருமண விழாவின் போது கிளர்ச்சி நடந்தது. அந்தக் கிளர்ச்சியில் வத்துகாலு தலைநகரம் நாசமாக்கப்பட்டது.  
அத்துடன் அந்தத் தாக்குதலில், மாதரம் இராச்சியத்தின் மன்னர் தருமவங்சன்; அவரின் முழு குடும்பத்தினர்; பாலி அரசர் உதயனா வருமதேவன்; மற்றும் குடிமக்களில் பலரும் கொல்லப்பட்டனர். ஏர்லங்கா, அவரின் மெய்க்காப்பாளர் நரோத்தமன் *(Narottama)* ஆகிய இருவரும், துறவிகள் போல மாற்று உடை அணிந்து காட்டுக்குள் தப்பிச் சென்றனர். அப்போது ஏர்லங்காவிற்கு வயது 16.
# காகுரிப்பான் இராச்சியம்

## மாதரம் வீழ்ச்சி

### உலுவார இராச்சியத்தின் மன்னர் உராவாரி

*(Gunung Gangsir);* பின்னர் மஜபாகித் காலத்தில் புதுப்பிக்கப்பட்டது (11-ஆம் நூற்றாண்டு)]]
மாதரம் இராச்சியத்தின் மீதான கிளர்ச்சிக்கு, சிறீவிஜயத்தின் பழிவாங்கும் நடவடிக்கையாக இருக்கலாம் என வரலாற்றாசிரியர்கள் நம்புகின்றனர். 990-ஆம் ஆண்டு பலெம்பாங்கிற்கு எதிரான தர்மவாங்சாவின் கடற்படைப் படையெடுப்பு நடந்தது. தோல்வியில் முடிந்த அந்த படையெடுப்பிற்குப் பிறகு, மாதரம் இராச்சியத்திடம் இருந்து தங்களுக்கு ஆபத்து அச்சுறுத்தல்கள் வரலாம் என்று சிறீவிஜய அரசர் செரி சூலாமணி வர்மதேவன் *(Sri Culamanivarmadeva)* எதிர்பார்த்தார்.  
எனவே, ஒரு கிளர்ச்சியைத் தூண்டி மாதரம் இராச்சியத்தை அழிக்க சூலாமணி வர்மதேவன் திட்டமிட்டார். இந்தத் திட்டத்திற்காக உலுவார இராச்சியத்தின் மன்னர் உராவாரி *(King Wurawari of Lwaram)* தேர்ந்தெடுக்கப்பட்டார். ஜாவா சிறீவிஜயத்தின் தோழராக மன்னர் உராவாரி இருந்தார். கிளர்ச்சி நடப்பதற்கு முன்னர் உலுவார இராச்சியம், மாதரம் இராச்சியத்தின் அடிமை மாநிலமாக இருந்தது.
# காகுரிப்பான் இராச்சியம்

## காகுரிப்பான் இராச்சியம் உருவாக்கம்

வானகிரி மலையில் இருந்த துறவி மடத்தில் *(Mount Vanagiri Hermitage),* 13 ஆண்டுகள் துறவி போல ஏர்லங்கா வாழ்க்கை நடத்தினார். அதன் பிறகு 1019-ஆம் ஆண்டில், முன்னாள் ஈசான வம்சத்திற்கு விசுவாசமான அதிகாரிகள் மற்றும் ஆட்சியாளர்களிடம் இருந்து ஆதரவைத் திரட்டினார்.  
மாதரம் இராச்சியத்தினால் முன்பு ஆளப்பட்ட பகுதிகளை ஏர்லங்கா ஒன்றிணைக்கத் தொடங்கினார். தருமவங்சாவின் மரணத்திற்குப் பிறகு அந்தப் பகுதிகள் சிதைந்து போய் இருந்தன. ஏர்லங்கா தன் அதிகாரத்தை ஒருங்கிணைத்து ஒரு புதிய இராச்சியத்தை நிறுவினார். சிறீவிஜயாவுடன் சமாதானம் செய்து கொண்டார். ஏர்லங்கா உருவாக்கிய புதிய இராச்சியம், காகுரிப்பான் இராச்சியம் என்று அழைக்கப்பட்டது.
# காகுரிப்பான் இராச்சியம்

## சோழர் படையெடுப்பு

1025-ஆம் ஆண்டில், சிறீவிஜயத்தின் மீதான சோழப் படையெடுப்பிற்குப் பின்னர் சிறீவிஜயப் பேரரசு வீழ்ச்சியடையத் தொடங்கியது. அதன் விளைவாக, ஏர்லாங்கா காகுரிப்பான் இராச்சியத்தின் செல்வாக்கையும் அதிகரிக்கச் செய்தார். சிறீவிஜயத்தின் மீதான சோழப் படையெடுப்பில், காகுரிப்பான் இராச்சியம் பாதிக்கப்படவில்லை.  
ஏர்லாங்கா தன் மத சகிப்புத்தன்மைக்குப் பெயர் பெற்றவர்; மற்றும் இந்து-பௌத்த மதங்களின் புரவலராகவும் இருந்தார். 1035-ஆம் ஆண்டில் சிறீவிஜயா ஆசிரமம் *(Srivijayasrama)* என்ற பௌத்த மடத்தைக் கட்டினார். இது அவரின் மனைவியும் அரசியுமான தருமபிரசாத துங்கதேவிக்கு *(Dharmaprasadottungadewi)* அர்ப்பணிக்கப்பட்டது. இந்த மடாலயம் சிறீவிஜய பேரரசின் பெயரைக் கொண்டுள்ளது என்பதைக் குறிக்கிறது.
# காகுரிப்பான் இராச்சியம்

## சோழர் படையெடுப்பு

### கெலஜென் கல்வெட்டு

க்காக கட்டப்பட்ட நினைவுக் கல்லறை (கிபி 1372)]]
1037-ஆம் ஆண்டில் காகுரிப்பான் இராச்சியத்தின் தலைநகரம் வாத்தான் மாஸ் *(Watan Mas)* எனும் இடத்தில் இருந்து காகுரிப்பான் எனும் இடத்திற்கு மாற்றப்பட்டது. ஏர்லங்கா தன்னுடைய மிக விசுவாசமான மக்களுக்கும் நண்பர்களுக்கும் பட்டங்களை வழங்கி சிறப்பு செய்துள்ளார்.  
தம்முடைய மெய்க்காப்பாளர் நரோத்தமா என்பவருக்கு, பிரதமர் பதவியை வழங்கினார். மற்றொரு நண்பர் நித்தி என்பவருக்குத் துணை பிரதமராகப் பதவி உயர்வு வழங்கினார். இது கி.பி 1037 தேதியிட்ட கெலஜென் கல்வெட்டில் *(Kelagen inscription)* பதிவாகி உள்ளது. ஏர்லாங்காவும் வேளாண் வளர்ச்சியில் மிகுந்த ஆர்வம் காட்டினார்.  
இன்றைய ஜோம்பாங் குறுமாநிலத்தில் *(Jombang Regency)* அமைந்துள்ள ரிங்கின் சப்தா அணையைக் *(Wringin Sapta Dam)* கட்டினார். அதன் மூலம் ஒரு பெரிய நீர்ப்பாசனத் திட்டத்தையும் தொடங்கினார். பிரந்தாஸ் ஆற்றில் *(Brantas River)* ஓர் அணையைக் கட்டியதன் மூலம், சுற்றியுள்ள நெல் வயல்களுக்கு நீர்ப்பாசனம் வழங்கினார்; மற்றும் அப்பகுதியில் ஒரு நீரியல் அமைப்பையும் பராமரித்தார்.
# சிங்களத் தீவு

**சிங்களத் தீவு** (*Shingle Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஓர் தீவாகும். மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும்.  
இது மண்டபம் பேரூராட்சியிலிருந்து 13. கி.மீ தொலைவிலும், தூத்துக்குடி துறைமுகத்திலிருந்து 125 கி.மீ. தொலைவிலும் உள்ளது.  
ஒரு காலத்தில் இத்தீவை சிங்கள மீனவர்கள் மீன்பிடிக்கும் தளமாகப் பயன்படுத்தினர். எனவே இது சிங்களத் தீவு என்ற பெயரைப் பெற்றது. இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.  
இந்த தீவானது அதன் கூழாங்கல் கடற்கரைக்கு பிரபலமானது. இதன் கடற்கரையில் கூழாங்கற்கள் 0.2 முதல் 20 செ.மீ வரையிலான அளவுகளில் கணப்படுகின்றன. இதன் கடற்கரை அதன் செங்குத்தான நிலை காரணமாக சுற்றுலாவுக்கு ஏற்றதாக இல்லை. ஆனால் அதன் தனித்துவமான அம்சங்களால் பல அருகிய உயிரினங்களின் வாழ்விடமாக உள்ளது.
# உமேசு கௌதம்

**உமேசு கௌதம்** (*Umesh Gautam*) (பிறப்பு 30 ஜூன் 1970) பாரதிய ஜனதா கட்சியைச் (BJP) சேர்ந்த ஒரு இந்திய அரசியல்வாதி ஆவார். இவர் பரேலியின் நகரத்தந்தையாகவும் இன்வெர்டிஸ் பல்கலைக்கழகத்தின் வேந்தராகவும் உள்ளார்.
# உமேசு கௌதம்

## தொடக்க கால வாழ்வு மற்றும் கல்வி

உமேசு கெளதம் 30 ஜூன் 1970 அன்று இந்தியாவின் உத்தரப்பிரதேசத்தில் கே.கே.கௌதமின் குடும்பத்தில் பிறந்தார். இவர் இத்தாலியின் மிலனில் உள்ள போபோலரே டெக்லி ஸ்டுடி டி மிலானோ பல்கலைக்கழகத்தில் தத்துவவியலில் முனைவர் பட்டம் பெற்றார்.
# சுதாங்சு தாஸ்

**சுதாங்சு தாஸ்** (*Sudhangshu Das*) (பிறப்பு 12 மே 1988) திரிபுராவைச் சேர்ந்த ஒரு இந்திய அரசியல்வாதி ஆவார். இவர் இரண்டாவது முறையாக மாணிக் சாகா அரசு அமைத்தபோது உருவாக்கப்பட்ட அமைச்சகத்தில் பட்டியல் சாதியினர் நலன், விலங்கு வள மேம்பாடு, மீன்வளத்துறை அமைச்சராக உள்ளார். இவர் 2018 இல் திரிபுரா சட்டமன்றத்திற்கு பாத்திக்ராய் சட்டமன்றத் தொகுதியில் இருந்து தேர்ந்தெடுக்கப்பட்டார்
# பூமறிச்சான் தீவு

**பூமறிச்சான் தீவு** அல்லது **பள்ளிவாசல் தீவு** (*Pulli Tivu* or *Poomurichan Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும். மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும்.  
இத்தீவானது பாம்பனில் இருந்து ஏழு கி.மீ. தொலைவில் அமைந்துள்ளது. இத்தீவானது மேட்டுப் பகுதி, பெரியகண்டத் தீவு, நடுத்தீவு என முப்பகுதிகளைக் கொண்டது.  
இத்தீவு தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.
# மணலித் தீவு

**மணலித் தீவு** அல்லது **மணாலி புட்டித் தீவு** (*Manalli Tivu* or *Manauli Putti Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.
# மணலித் தீவு

## அமைவிடம்

இத்தீவானது பாம்பனில் இருந்து ஏழு கி.மீ தொலைவில் அமைந்துள்ளது. இதில் சுண்ணாம்புக் கல் படிவங்கள் காணப்படுகின்றன. இத்தீவு ஆழமில்லாத கடற்பகுதியைக் கொண்டதால் இத்தீவில் முன்பு சதுரமாக மூங்கில் கழிகளை வரிசையாக நட்டு அதில் வலைகள் அமைத்து மீன் பிடித்துவந்தனர். இதற்கு *களங்கட்டி* மீன் பிடித்தல் முறை என்று பெயர்.  
மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.
# முளித் தீவு

**முளித் தீவு** (*Muli Tivu* or *Mulli Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.
# முளித் தீவு

## அமைவிடம்

இத்தீவானது புதுமடத்தில் இருந்து பத்து கி.மீ தொலைவில் அமைந்துள்ளது. இதில் சுண்ணாம்புக் கல் படிவங்கள் காணப்படுகின்றன. ஒரு காலத்தில் இங்கு சுண்ணாம்புக் கல் வெட்டியெடுக்கபட்டு வந்தது.  
மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.
# பிரந்தாஸ் ஆறு

**பிரந்தாஸ் ஆறு** (ஆங்கிலம்: *Brantas River*; இந்தோனேசியம்: *Sungai Brantas*) என்பது இந்தோனேசியா கிழக்கு ஜாவாவின் *(East Java)* மிக நீளமான ஆறு ஆகும்.  
320 கி.மீ நீளம் கொண்ட இந்த ஆறு, 11,000 கி.மீ<sup>2</sup>-க்கும் கூடுதலான பரப்பளவில் வடிநிலத்தைக் கொண்டுள்ளது.  
காவி மலை *(Mount Kawi),* வில்லிஸ் மலை *(Mount Wilis)* தெற்குச் சரிவு; மற்றும் லிமான்-லிமாஸ் மலை, அருஜுனோ வெளிராங் மலை *(Mount Welirang),* அஞ்சாஸ்மோரோ மலை *(Mount Anjasmoro),* ஆகிய மலைகளின் வடக்குச் சரிவுகளில் இருந்து இந்த ஆறு உற்பத்தி ஆகிறது.
# பிரந்தாஸ் ஆறு

## பொது

இந்த ஆற்றின் பாதை, அரை வட்டம் அல்லது சுழல் வடிவத்தில் உள்ளது. அதன் மூலத்தில், இந்த ஆறு தென்கிழக்கு நோக்கிச் செல்கிறது. பின்னர் படிப்படியாகத் தெற்கு, தென்மேற்கு, மேற்குத் திசைகளில் வழிந்து, அதன் பின்னர் வடக்கு நோக்கி வளைந்து, இறுதியாக கிழக்கு நோக்கிப் பாய்கிறது.  
இந்தக் கட்டத்தில், இந்த ஆறு பிரிந்து கலிமாஸ் ஆறு *(Kalimas)* மற்றும் போரோங் ஆறு *(Porong River)* என இரு ஆறுகளாக மாறுகிறது.
# பிரந்தாஸ் ஆறு

## வரலாறு

கி.பி 950-ஆம் ஆண்டு வாக்கில், முப்பு சிந்தோக் எனும் மன்னர் *(Mpu Sindok),* மத்திய ஜாவாவில் இருந்த மாதரம் இராச்சியத்தை, பிரந்தாஸ் ஆற்றங்கரையில் இருந்து ஒரு புதிய இடத்திற்கு மாற்றினார்.  
மெராபி எரிமலை வெடிப்பு காரணமாக, முப்பு சிந்தோக் தன் இராச்சியத்தை தற்போதைய நகரமான மடியூனுக்கு *(Madiun)* அருகிலுள்ள இந்தப் புதிய இடத்திற்கு மாற்றி இருக்கலாம் என்றும் அறியப்படுகிறது.
# பிரந்தாஸ் ஆறு

## புவியியல்

பிரந்தாஸ் ஆற்றுப் பகுதியில் ஆண்டு சராசரி வெப்பநிலை 26°C ஆகும். வெப்பமான மாதம் அக்டோபர் மாதம்; சராசரி வெப்பநிலை ஏறக்குறைய 30 °C; மிகக் குளிரான மாதம் சூன் மாதம்; சராசரி வெப்பநிலை 24 °C.
# ஏகனாபுரம்

**ஏகனாபுரம்** என்பது இந்தியா தமிழ்நாடு மாநிலத்தின் காஞ்சிபுரம் மாவட்டத்தில் திருப்பெரும்புதூர் ஊராட்சி ஒன்றிய ஏகனாபுரம் ஊராட்சி ஒரு புறநகர்ப் பகுதியாகும்.
# ஏகனாபுரம்

## அமைவிடம்

கடல் மட்டத்திலிருந்து சுமார் 91.83 மீ. உயரத்தில், என்ற புவியியல் ஆள்கூறுகள் கொண்டு ஏகனாபுரம் அமையப் பெற்றுள்ளது. பரந்தூருக்கு வடகிழக்கே 8.5 கிலோ மீட்டர் தொலைவில் ஏகனாபுரம் உள்ளது.
# ஏகனாபுரம்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், ஏகனாபுரம் ஊரின் மொத்த மக்கள்தொகை 1,435 பேர் ஆகும். இதில் 721 பேர் ஆண்கள் மற்றும் 714 பேர் பெண்கள் ஆவர்.
# ஏகனாபுரம்

## அரசியல்

ஏகனாபுரம் பகுதியானது, திருப்பெரும்புதூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருப்பெரும்புதூர் மக்களவைத் தொகுதி சார்ந்தது.
# வாளைத் தீவு

**வாளைத் தீவு** இது **வாலித்தீவு, வலைத்தீவு** (*Valai Tivu, Vaalai Theevu* or *Valai Island*) என்றும் அழைக்கப்படுவது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.
# வாளைத் தீவு

## விளக்கம்

இத்தீவானது முளித் தீவிலிருந்து ஒன்றரை மைல் தொலைவில் அமைந்துள்ளது. அலைகள் குறைவாக இருக்கும் காலத்தில் தலையாரித் தீவுடன் மணல் திட்டுகள் வழியாக இத்தீவு இணைக்கப்படும். தீவின் இருபுறமும் திட்டுகளும் பாறைகளும் உள்ளன. மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.  
இப்பகுதி மீன் வளம் மிக்கது. இத்தீவில் கத்தோலிக்க தேவாலயம் ஒன்று உள்ளது. அதற்குக் கிட்டோரியம்மன் மாதா கோயில் என்று பெயர்.
# தலையாரித் தீவு

**தலையாரித் தீவு** (*Talairi Tivu* or *Thalayari Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஓர் தீவாகும்.
# தலையாரித் தீவு

## விளக்கம்

இத்தீவானது கீழக்கரைக்கு தென் கிழக்கே 16 கி.மீ தொலைவில் அமைந்துள்ளது. இதில் சுண்ணாம்புக் கல் படிவங்கள் காணப்படுகின்றன. அலைகள் குறைவாக இருக்கும் காலத்தில் வாளைத் தீவுடன் மணல் திட்டுகள் வழியாக இத்தீவு இணைக்கப்படும். மனிதர் யாரும் வாழாத இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.
# அப்பாத் தீவு

**அப்பாத் தீவு** (*Appa Tivu* or *Appa Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.
# அப்பாத் தீவு

## விளக்கம்

இத்தீவானது கீழக்கரையிலிருந்து எட்டு கி.மீ தொலைவில் அமைந்துள்ளது. இங்கு பவளப் பாறைகள் காணப்படுகின்றன. இது அப்பாத் தீவு 1, அப்பாத் தீவு 2 ஆகிய இரு தொகுதிகளைக் கொண்டது. இவை ஒரு மணல் திட்டால் பிரிக்கப்பட்டுள்ளன. மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.
# உசா வேன்சு

**உசா வேன்சு** (, பிறப்பு: ஜனவரி 6, 1986) என்பவர் அமெரிக்க வழக்குரைஞர் மற்றும் அமெரிக்கத் துணை ஜனாதிபதியான சே. டி. வேன்சுவின் மனைவியாவார். அதனால் ஐக்கிய அமெரிக்காவின் இரண்டாவது குடிமகளாக அழைக்கப்படுகிறார்.  
இவர் 1986 ஜனவரி 6 இல் சான் டியேகோ நகரில் அமெரிக்காவிற்குக் குடிபுகுந்த தெலுங்கு மொழி பேசும் இந்திய அமெரிக்கப் பெற்றோருக்கு மகளாகப் பிறந்தார். இவரின் இயற்பெயர் *உஷா பால சிலுக்கூரி* ஆகும். இவரது தந்தை இந்திய தொழில்நுட்பக் கழகத்தில் இயந்திரப் பெறியியல் பட்டம் பெற்று சான் டியேகோ மாகாணப் பல்கலைக்கழகத்தில் பணியாற்றியவராவார். இவரது தாயார் கலிபோர்னியா பல்கலைக்கழகத்தில் மூலக்கூறு உயிரியலராகப் பணிபுரிகிறார். இவர்கள் 1980களில் ஆந்திரப் பிரதேச கிருஷ்ணா மாவட்டத்திலிருந்து ஐக்கிய அமெரிக்கவிற்குக் குடிபுகுந்தனர். இவர் சான் டியோகோவில் மத்திய உயர் வகுப்பினராக வளர்ந்தார். இவர் யேல் பல்கலைக்கழகத்தில் வரலாற்றில் இலைநிலைப் பட்டமும் யேல் சட்டப் பள்ளியில் முனைவர் பட்டமும் பெற்றார். கல்லூரிக்குப் பின்னர் சட்ட எழுத்தராக பல்வேறு பெடரல் நீதிபதிகளிடம் பணியாற்றினார்.  
2014 இல் சே. டி. வேன்சு என்ற வழக்குரைஞரை கென்டக்கியில் திருமணம் செய்தார். 2025 இல் சே. டி. வேன்சு அமெரிக்கத் துணை ஜனாதிபதியாகப் பதவியேற்றதனால் இவர் அமெரிக்க இரண்டாம் குடிமகள் என்ற பட்டத்தைப் பெற்றார். இவர் முதல் ஆசிய அமெரிக்கராகவும் முதல் இந்து அமெரிக்கராகவும் இப்பட்டத்தைப் பெற்றுள்ளார்.
# அருங்குறுக்கை

**அருங்குறுக்கை** (*Arungurukkai*) எனும் கிராமம் இந்தியாவின் தமிழ்நாடு மாநிலத்தில் அமைந்துள்ள கள்ளக்குறிச்சி மாவட்டத்தில் திருக்கோயிலூர் வட்டத்தில் அமைந்துள்ளது. திருக்கோயிலூரிலிருந்து 16 கி.மீ. தொலைவில் இக்கிராமம் அமைந்துள்ளது. 2009 புள்ளிவிவரங்களின்படி, அருங்குறுக்கை கிராமமும் ஒரு கிராம பஞ்சாயத்து ஆகும்.  
அருங்குறுக்கை கிராமத்தின் மொத்த பரப்பளவு 718.84 ஹெக்டேர் ஆகும். அருங்குருக்கையில் மொத்தம் 4,703 மக்கள் வசிக்கின்றனர். அருங்குறுக்கை கிராமத்தில் சுமார் 1,003 வீடுகள் உள்ளன. அருங்குறுக்கைக்கு அருகில் உள்ள நகரம் திருக்கோயிலூர்.
# தேசிய நெடுஞ்சாலை 927 (இந்தியா)

**தேசிய நெடுஞ்சாலை 927** (**தே. நெ. 927**)(*National Highway 927 (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். உத்தரப் பிரதேசம் பாரபங்கி அருகே தேசிய நெடுஞ்சாலை 27-ல் அதன் சந்திப்பில் தொடங்கும் தேசிய நெடுஞ்சாலை 927 பகர் நகரை இணைக்கிறது. இது இந்தோ/நேபாள எல்லையில் அருகிலுள்ள நேபால்கஞ்சில் முடிவடைகிறது. 140 கி.மீ. நீளமுள்ள இந்தத் தேசிய நெடுஞ்சாலை முழுவதும் உத்தரப் பிரதேசத்தில் பயணிக்கின்றது.
# தேசிய நெடுஞ்சாலை 927 (இந்தியா)

## சந்திப்பு

: பாராபங்கி அருகில் முனையம்
# தேசிய நெடுஞ்சாலை 927 (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சித் திட்டம்
# தேசிய நெடுஞ்சாலை 727 (இந்தியா)

**தேசிய நெடுஞ்சாலை 727** (**தே. நெ. 727**)(*National Highway 727 (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். உத்தரப் பிரதேசம் குசிநகர் அருகே தேசிய நெடுஞ்சாலை 27-ல் அதன் சந்திப்பிலிருந்து தொடங்கும் இந்த நெடுஞ்சாலை உத்தரப் பிரதேச மாநிலம் சித்தனுனி தொடருந்து, சாலை பாலம்.  
பகாகா, லௌரியா பகுதிகளை இணைக்கிறது. இதன் பின்னர் தேசிய நெடுஞ்சாலை 527ஈ உடன் பீகார் மாநிலம் சப்வா அருகில் இணைகிறது. இந்த நெடுஞ்சாலை உத்தரப் பிரதேசம் மாநிலத்தில் 112 கி.மீ. பீகாரில் 29 கி.மீ. என மொத்தம் 141 கி.மீ. பயணிக்கின்றது.
# தேசிய நெடுஞ்சாலை 727 (இந்தியா)

## சந்திப்புகள்

: குசி நகர் அருகில் முனையம்
: சாப்வா அருகில் முனையம்
# தேசிய நெடுஞ்சாலை 727 (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# சிறுகாவூர்

**சிறுகாவூர்** என்பது இந்தியா தமிழ்நாடு மாநிலத்தின் திருவள்ளூர் மாவட்டத்திலுள்ள ஒரு புறநகர்ப் பகுதியாகும்.
# சிறுகாவூர்

## அமைவிடம்

கடல் மட்டத்திலிருந்து சுமார் 27.04 மீ. உயரத்தில், என்ற புவியியல் ஆள்கூறுகள் கொண்டு சிறுகாவூர் அமையப் பெற்றுள்ளது.
# சிறுகாவூர்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், சிறுகாவூர் ஊரின் மொத்த மக்கள்தொகை 99 பேர் ஆகும். இதில் 56 பேர் ஆண்கள் மற்றும் 43 பேர் பெண்கள் ஆவர்.
# சிறுகாவூர்

## அரசியல்

சிறுகாவூர் பகுதியானது, மாதவரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருவள்ளூர் மக்களவைத் தொகுதி சார்ந்தது.
# புலுவினிசல்லி தீவு

**சல்லித் தீவு**, **புலுவினிசல்லி தீவு**, **புழுகுனி சல்லித் தீவு** (*Shalli Tivu, Puluvini Challi* or *Puzhukuni Challi Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.
# புலுவினிசல்லி தீவு

## விளக்கம்

இத்தீவானது தூத்துக்குடி துறைமுகத்தில் இருந்து 62 கி.மீ தொலைவிலும், வேம்பாரில் இருந்து 20 கி.மீ. தொலைவிலும் அமைந்துள்ளது. மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.
# பூவரசன்பட்டி தீவு

**பூவரசன்பட்டி தீவு** (*Poovarasanpatti*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.
# பூவரசன்பட்டி தீவு

## விளக்கம்

இந்தத் தீவு சுமார் 1.5 மீ ஆழத்திற்கு முழுமையாக நீரில் மூழ்கி உள்ளது. அலைகள் குறைவாக உள்ள போது மட்டுமே தீவின் பகுதிகள் பார்வைக்குத் தெரியும்.
# வாலிமுனை தீவு

**வாலிமுனை தீவு** அல்லது **பள்ளியார்முனை தீவு** (*Palliyarmunai Tivu* or *Valimunai Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.
# வாலிமுனை தீவு

## விளக்கம்

இத்தீவானது தூத்துக்குடி துறைமுகத்தில் இருந்து 70 கி.மீ தொலைவிலும், கீழக்கரையில் இருந்து 10 கி.மீ. தொலைவிலும் அமைந்துள்ளது. மனிதர் யாரும் வாழாத இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.
# குரோமியம்(II) ஆக்சலேட்டு

**குரோமியம்(II) ஆக்சலேட்டு** (*Chromium(II) oxalate*) என்பது CrC<sub>2</sub>O<sub>4</sub> என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும்.
# குரோமியம்(II) ஆக்சலேட்டு

## தயாரிப்பு

நிகும்பு மற்றும் பலரின் கூற்றுப்படி, CrC<sub>2</sub>O<sub>4</sub>·2H<sub>2</sub>O சேர்மத்தை குரோமியம்(II) சல்பேட்டு ஐந்துநீரேற்றிலிருந்து வாயு நீக்கப்பட்ட நீர் கரைசலில் சோடியம் ஆக்சலேட்டு மற்றும் ஆக்சாலிக் அமிலத்தின் கலவையுடன் வினைபுரியச் செய்து தயாரிக்கலாம். எரிப்பு தனிம பகுப்பாய்வு, அகச்சிவப்பு நிறமாலை, வெப்பப்பருமனறி பகுப்பாய்வு மற்றும் தூள் எக்சு-கதிர் விளிம்பு விளைவு ஆகிய சோதனைகளின் மூலம் வகைப்படுத்தப்படும் ஒரு வெளிர் பச்சை நிற படிகப் பொருளை இவ்வினை உருவாக்குகிறது. 4.65 போர் மேக்னட்டான் என்ற அளவிடப்பட்ட காந்தத் திருப்புத்திறன், குரோமியம் அயனி Cr-Cr பிணைப்பை உருவாக்கவில்லை என்றும், உயர்-சுழல் எண்முக ஒருங்கிணைப்பு வடிவவியலைக் கொண்டுள்ளது என்றும் கூறுகிறது. இது MC<sub>2</sub>O<sub>4</sub>·2H<sub>2</sub>O (M = Mg, Fe, முதலியன) என்ற பொது வாய்ப்பாட்டைக் கொண்ட பிற நேரியல் பலபடிசார் உலோக(II) ஆக்சலேட்டுகளின் அமைப்புடன் ஒத்துப்போகும். மந்தவாயு வளிமண்டலச் சூழலில் 140 ° செல்சியசு வெப்பநிலைக்கு மேல் வெப்பப்படுத்தப்படும்போது, இருநீரேற்று தண்ணீரை இழந்து நீரற்ற CrC<sub>2</sub>O<sub>4</sub> சேர்மத்தை உருவாக்குகிறது. 320 °செல்சியசு வெப்பநிலைக்கு மேல் வெப்பப்படுத்துவது குரோமியம் ஆக்சைடுகளின் கலவையை உருவாக்குகிறது.
# சீசியம் ஆக்சலேட்டு

**சீசியம் ஆக்சலேட்டு** (*Caesium oxalate*) என்பது Cs<sub>2</sub>C<sub>2</sub>O<sub>4</sub> என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். இருசீசியம் ஆக்சலேட்டு, டைசீசியம் ஆக்சலேட்டு என்ற பெயர்களாலும் இச்சேர்மம் அறியப்படுகிறது. இது ஆக்சாலிக் அமிலத்தின் சீசியம் உப்பாகும். சீசியம் நேர்மின் அயனியும் Cs<sup>+</sup> ஆக்சலேட்டு எதிர்மின் அயனியும் சேர்ந்து சீசியம் ஆக்சலேட்டு உருவாகிறது.
# சீசியம் ஆக்சலேட்டு

## தயாரிப்பு

380 °செல்சியசு வெப்பநிலையில் சீசியம் கார்பனேட்டின் மீது கார்பன் மோனாக்சைடு மற்றும் கார்பன் டை ஆக்சைடை செலுத்துவதன் மூலம் சீசியம் ஆக்சலேட்டை தயாரிக்கலாம்:  
:Cs<sub>2</sub>CO<sub>3</sub> + CO → Cs<sub>2</sub>C<sub>2</sub>O<sub>4</sub>  
மற்ற கார கார்பனேட்டுகள் ஆக்சலேட்டாக மாற்றமடைவதில்லை.  
:Cs<sub>2</sub>CO<sub>3</sub> + H<sub>2</sub>C<sub>2</sub>O<sub>4</sub>*2H<sub>2</sub>O → Cs<sub>2</sub>C<sub>2</sub>O<sub>4</sub>*H2O + CO<sub>2</sub> + 2 H<sub>2</sub>O
# சீசியம் ஆக்சலேட்டு

## வேதிப் பண்புகள்

சீசியம் ஆக்சலேட்டை வெப்பச் சிதைவு மூலம் சீசியம் கார்பனேட்டு மற்றும் கார்பன் மோனாக்சைடாக மீண்டும் குறைக்க முடியும்.  
::Cs<sub>2</sub>C<sub>2</sub>O<sub>4</sub> → Cs<sub>2</sub>CO<sub>3</sub> + CO
# சீசியம் ஆக்சலேட்டு

## இரட்டை உப்புகள்

ஆக்சலேட்டு எதிர்மின் அயனியுடன் கூடுதலாக சீசியம் மற்றும் மற்றொரு தனிமத்தைக் கொண்ட சேர்மங்கள் சீசியம் மற்றும் ஆக்சலேட்டின் இரட்டை உப்புகளாகும். ஆக்சலேட்டு ஓர் உலோகத்துடன் ஓர் அணைவை உருவாக்கும். சீசியத்துடன் ஒரு உப்பை உருவாக்கும்.  
;எடுத்துக்காட்டுகள்:  
**சீசியம் திரிசு(ஆக்சலேட்டோ)செருமேனேட்டு(IV)**  
| சீசியம் இட்ரியம்(III) ஆக்சலேட்டு ஒற்றைநீரேற்று | ஒற்றைச்சாய்வு *a* = 8.979, *b* = 6.2299, *c* = 8.103 Å, *β* = 90.05° *V* = 453.3 Å<sup>3</sup>, இடக்குழு *P*2/*n* |
| --- | --- |
| சீசியம் (டையக்குவோ)பிசு(ஆக்சலேட்டோ)ஆக்சோநையோபேட்டு(V) இருநீரேற்று |  |
| டெட்ராசீசியம் டைலாந்தனம்(III) ஆக்சலேட்டு எண்ணீரேற்று |  |
| டெட்ராசீசியம் டைபிரசியோடைமியம்(III) ஆக்சலேட்டு எண்ணீரேற்று |  |
| சீசியம் திரிசு(ஆக்சலேட்டோ)இரேனேட்டு(III) |  |
| இருசீசியம் யுரேனைல் மோனோ ஆக்சலேட்டு மோனோசல்பேட்டு இருநீரேற்று |  |
| சீசியம் டையாக்சோநெப்டூனியம்(VI) ஆக்சலேட்டு நீரேற்று | } |  
மேலே உள்ள யுரேனைல் சல்பேட் மற்றும் சீசியம் பிசு(ஆக்சலேட்டோ)போரேட்டு போன்ற சீசியம், ஆக்சலேட்டு மற்றும் மற்றொரு எதிர்மின் அயனியைக் கொண்ட கலப்பு எதிர்மின் அயனி சேர்மங்களும் உள்ளன.(CsBOB) .
# கொணலை

**கொணலை** என்பது இந்தியா தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள ஒரு புறநகர்ப் பகுதியாகும்.
# கொணலை

## அமைவிடம்

கடல் மட்டத்திலிருந்து சுமார் 110.84 மீ. உயரத்தில், என்ற புவியியல் ஆள்கூறுகள் கொண்டு கொணலை அமையப் பெற்றுள்ளது.
# கொணலை

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், கொணலை ஊரின் மொத்த மக்கள்தொகை 4,291 பேர் ஆகும். இதில் 2,088 பேர் ஆண்கள் மற்றும் 2,203 பேர் பெண்கள் ஆவர்.
# கொணலை

## சமயம்

புனித அந்தோணியார் தேவாலயம் என்ற கிறித்தவத் தலம் ஒன்று இப்பகுதியில் அமைந்துள்ளது.
# கொணலை

## அரசியல்

கொணலை பகுதியானது, மண்ணச்சநல்லூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, பெரம்பலூர் மக்களவைத் தொகுதி சார்ந்தது.
# கம்பரசம்பேட்டை

**கம்பரசம்பேட்டை** (*Kambarasampettai*) என்பது இந்தியா தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள ஒரு புறநகர்ப் பகுதியாகும்.
# கம்பரசம்பேட்டை

## அமைவிடம்

கடல் மட்டத்திலிருந்து சுமார் 91.86 மீ. உயரத்தில், என்ற புவியியல் ஆள்கூறுகள் கொண்டு அந்தநல்லூர் ஊராட்சி ஒன்றிய கம்பரசம்பேட்டை அமையப் பெற்றுள்ளது.
# கம்பரசம்பேட்டை

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், கம்பரசம்பேட்டை ஊரின் மொத்த மக்கள்தொகை 5,248 பேர் ஆகும். இதில் 2,625 பேர் ஆண்கள் மற்றும் 2,623 பேர் பெண்கள் ஆவர்.
# கம்பரசம்பேட்டை

## அரசியல்

கம்பரசம்பேட்டை பகுதியானது, திருவரங்கம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருச்சிராப்பள்ளி மக்களவைத் தொகுதி சார்ந்தது.
# செர்கான்

**செர்கான்** (*Shergaon*) என்பது இந்தியாவின் அருணாச்சலப் பிரதேசத்தின் மேற்கு காமெங் மாவட்டத்தில் உள்ள ஒரு கிராம பஞ்சாயத்து மற்றும் துணைப்பிரிவாகும். தெமாச்சாங்கு, இயகான், முசாக்சிங்கு, ரௌட்டா, செர்கான், டென்சிங்கான், யோக்முபம் உள்ளிட்ட மொத்தம் 7 கிராமங்கள் செர்கான் கிராம பஞ்சாயத்தின் கீழ் வருகின்றன. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, செர்கான் துணைப்பிரிவில் 1,628 ஆண்கள் மற்றும் 1,449 பெண்கள் உட்பட 3,077 மக்கள் வசித்தனர்.  
செர்கான் கடல்மட்டத்திலிருந்து உயரமான பகுதியில் அமைந்துள்ளது. இந்தப் பகுதியின் பெரும்பான்மையான மக்கள் செர்டுக்பென் பழங்குடியினத்தைச் சேர்ந்தவர்களாவர்.
# ராம்தர் சிங்

**ராம்தர் சிங்** (*Ramdhar Singh*) பாரதிய ஜனதா கட்சியைச் சேர்ந்த இந்திய அரசியல்வாதி ஆவார். பீகார் மாநிலத்தில் கட்சியின் தலைவரான இவர், 1995 ஆம் ஆண்டு முதல் ஐந்து தேர்தல்களில் நான்கில் வெற்றி பெற்று, மாநில சட்டமன்றத்தில் அவுரங்காபாத் தொகுதியை பிரதிநிதித்துவப்படுத்தி வருகிறார். சமீபத்திய 2010 பீகார் சட்டமன்றத் தேர்தலில் 7% வாக்கு வித்தியாசத்தில் வெற்றி பெற்ற பிறகு, நிதிஷ் குமார் அமைச்சரவையில் கூட்டுறவுத்துறை அமைச்சராக நியமிக்கப்பட்டார்.  
இருப்பினும், மே 2011 இல், அவர் 1992 இல் அவுரங்காபாத்தில் ஒரு வகுப்புவாத பேச்சு தொடர்பான வழக்கில் நீதிமன்றத்தில் ஆஜராகும் உத்தரவுகளை பலமுறை புறக்கணித்து வந்தார். மேலும் எதிர்க்கட்சிகளால் வைக்கப்பட்ட இந்தக் குற்றச்சாட்டைத் தொடர்ந்து இவர் பதவி விலக வேண்டிய கட்டாயம் ஏற்பட்டது இவர் மீது இந்திய தண்டனைச் சட்டத்தின் கீழ் நீதிமன்றங்களில் 12 வழக்குகள் நிலுவையில் இருந்தாலும், இவர் தனது தேர்தல் பிரமாணப் பத்திரத்தில் இந்த வழக்கை வெளியிடவில்லை என்று எதிர்க்கட்சிகள் குற்றம் சாட்டின. மீதமுள்ள 11 வழக்குகளில் இவர் பிணை பெற்றுள்ளார்.  
பதவி விலகிய பிறகு, சிங் நீதிமன்ற உத்தரவுகளைப் பற்றித் தான் ஏதும் அறிந்திருக்கவில்லை என்றும், இந்த விஷயத்தில் தனது வழக்கறிஞர்கள் தன்னைத் கைவிட்டுவிட்டதாகவும் கூறினார்.
# அந்தோய்னைட்டு

**அந்தோய்னைட்டு** (*Anthoinite*) என்பது AlWO<sub>3</sub>(OH)<sub>3</sub> என்ற மூலக்கூற்று வாய்ப்பாடால் விவரிக்கப்படும் ஒரு கனிமம் ஆகும். அலுமினியம் தங்குதன் ஆக்சைடு கனிமமாக இக்கனிமம் கருதப்படுகிறது. காங்கோ மக்களாட்சிக் குடியரசில் உள்ள மணிமா மாகாணத்தில் அந்தோய்னைட்டு கிடைக்கிறது. பெல்சியம் நாட்டு சுரங்கப் பொறியாளர் ரேமண்டு அந்தோயின் நினைவாக கனிமத்திற்கு அந்தோய்னைட்டு எனப் பெயரிடப்பட்டது.  
பன்னாட்டு கனிமவியல் சங்கம் அந்தோய்னைட்டு கனிமத்தை Atn) என்ற குறியீட்டால் அடையாளப்படுத்துகிறது.
# பார்கவ அஸ்திரம் (குறு ஏவுகணை)

**பார்கவ அஸ்திரம்** என்பது எதிராளிகளின் திரள் ஆளில்லாத வானூர்திகளை இடைமறித்து வீழ்த்தும் குறு -ஏவுகணை ஆகும். உள்நாட்டில் உருவாக்கப்பட்ட முதல் குறு-ஏவுகணையை இந்தியாவின் தனியார் நிறுவனமான சோலார் குழுமத்தின் *எகனாமிக் எக்ஸ்ப்ளோசிவ்ஸ் லிமிடெட்* வெற்றிகரமாக சோதித்துள்ளது. பார்கவ அஸ்திரத்தை ஒடிசா மாநிலத்தின் கோபால்பூர் கடற்கரைப் பகுதியில் 15 சனவரி 2025 அன்று ஏவிப்பட்டு வெற்றிகரமாக சோதனை செய்யப்பட்டது.
# பார்கவ அஸ்திரம் (குறு ஏவுகணை)

## சிறப்புகள்

2.5 கிலோ மீட்டர் உயரத்தில் உலாவும் எதிராளிகளின் சிறிய ஆளில்லாத வானூர்திகளை பார்கவ அஸ்திரம் எனும் வெடி மருந்து நிரம்பிய வழிகாட்டப்படும் குறு-ஏவுகணை கண்டறிந்து தாக்கி செயல் இழக்க வைக்கும் திறன் கொண்டதாகும்.  
பார்கவ அஸ்திரம் என்ற அமைப்பு மூலம் ஒரே நேரத்தில் 64க்கும் மேற்பட்ட குறு-ஏவுகணைகளை விண்ணில் செலுத்தி கூட்டமாக வரும் எதிராளிகளின் ஆளில்லா டிரோன்களை தாக்கி அழிக்க இயலும். இது ஒரு நகரும் தளத்திலிருந்து ஏவக்கூடியது. இது இமயமலை போன்ற மலைப்பாங்கான பகுதிகளில் மற்றும் நிலப்பரப்புகளில் செயல்படுத்துவதற்காக வடிவமைக்கப்பட்டுள்ளது. பார்கவ அஸ்திர அமைப்பு இந்திய இராணுவத்தின் தேவைக்காக தயாரிக்கப்படுகிறது. .
# எடுத்தணிவயல்

**எடுத்தணிவயல்** (*Eduthanivayal*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் பட்டுக்கோட்டை வட்டத்தில் உள்ள ஒரு கிராமம் ஆகும்.
# எடுத்தணிவயல்

## மக்கள்தொகை

2011 மக்கள் தொகை கணக்கெடுப்பின்படி, எடுத்தணிவயல் 181 ஆண்கள் மற்றும் 168 பெண்கள் என மொத்தம் 349 பேர் வசித்தனர். இக்கிராமத்தின் பாலின விகிதம் 928 ஆக இருந்தது. இக்கிராமத்தின் எழுத்தறிவு விகிதம் 75.84 ஆகும்.
# செல்லாத பணம் (புதினம்)

**செல்லாத பணம்**, 2020-ஆம் ஆண்டிற்கான சிறந்த புதினத்திற்கான (நாவல்) சாகித்திய அகாதெமி விருது பெற்ற புதினமாகும். இந்நாவல் தமிழகத்தைச் சேர்ந்த கடலூர் மாவட்ட எழுத்தாளர் வெ.அண்ணாமலை என்னும் இயற்பெயருடைய இமையம் என்பவரால் எழுதப்பட்டதாகும். க்ரியா பதிப்பகம் இப்புதினத்தை வெளியிட்டது.
# செல்லாத பணம் (புதினம்)

## கதைக்களம்

ரேவதி தனது வர்க்கத்திற்கும் குறைவான பர்மா அகதியான ரவியை பெற்றோர்கள், உறவினர்கள் எதிர்ப்புகளை மீறி திருமணம் செய்து கொள்கிறாள். திருமணத்திற்கு பின்னர் ரேவதியின் வாழ்க்கையில், ரவியின் எதற்கும் கட்டுப்படாத ஒழுக்கமற்ற நடத்தையும், அவனது குடிப்பழக்கமும், அவனது ஆணாதிக்க சந்தேக பார்வையும், ஒடுக்குமுறையும் ரேவதியின் வாழ்க்கையை சீர்குலைக்க ஆரம்பிக்கிறது.  
ரவியின் கொடுமைகளும் ,வறுமையும், பெற்றோர்களின் ஒதுக்குதலும் ரேவதிக்கு வாழ்க்கையில் மிகப்பெரிய வெறுப்பை உண்டாக்குகிறது. தனது பொறியியல் பட்டப்படிப்பு வைத்து நல்ல வேலைக்குச் சென்று தன் கணவனையும் குடும்பத்தையும் காப்பாற்றலாம் என நினைத்த ரேவதியின் கனவு சுக்குநூறாகின்றது.தனது மகளின் வாழ்க்கை இப்படி சீர்குலைந்து விட்டது என்று நினைத்து ரேவதியின் தாய் கலங்குகிறாள். கேட்கும் போதெல்லாம் ஏதாவது பண உதவி செய்கிறாள். இரண்டு குழந்தைகளைப் பெற்ற பின்னும் ரவி திருந்த மறுக்கிறான். தன் அம்மாவிடம் வாங்கி வைத்திருந்த தானுந்து வாகனத்திற்கு கட்ட வேண்டிய தவணைத் தொகையை எடுத்து குடித்துவிட்டு வருகிறான் ரவி.  
'நீ இல்லை என்றால் நான் செத்து விடுவேன்' என்று ரவியின் ஒரு சொல்லிற்கு பின்னரே தன் வாழ்க்கையை அவனுக்கு ஒப்படைத்த ரேவதி. 'சாகிறாது என்றால் போய் சாவு' என்ற ரவியின் ஒற்றைச் சொல்லைக் கேட்டு செத்து போக முடிவு செய்கிறாள்.பின்னர் 80 சதவிகித தீக்காயங்களுடன் ஜிப்மர் மருத்துவமனையில் தீ விபத்து பிரிவில் சேர்க்கப்படுகிறாள் ரேவதி.தகவல் தெரிந்து ரேவதியின் பெற்றோர்கள் மருத்துவமனைக்கு வருகின்றனர். ரேவதியின் தந்தை பையில் பணத்தை வைத்துக் கொண்டு மருத்துவரிடம் எவ்வளவு பணம் ஆனாலும் பரவாயில்லை என் பெண்ணைக் காப்பாற்றுங்கள் என்று கதறுகிறார். மருத்துவர் 'இந்த பணம் இப்போ செல்லாத பணம்' என்று ஒற்றை வரியில் சொல்லிவிடுகிறார்.  
செல்லாத பணம் நாவலின் வாயிலாக பண்பாட்டு சீரழிவுகள் சாதிய ஒடுக்குமுறைகள்,வர்க்க வேறுபாடுகள்,கல்வித்தகுதி வாழ்க்கையில் ஏத்தகைய சிக்கல்களைத் தோற்றுவிகிறது போன்ற நிகழ்கால சமூக எதார்த்தத்தை உணர்வுபூர்வமாக காட்டியிருக்கிறார் எழுத்தாளர் இமையம்.